stanford-oval/wikipedia huggingface dataset:
Alajärven Ankkurit
Palkinnot ja huomionosoitukset > Miesten Itä-Länsi-valinnat

Pekka Peltomäki (1974, 1975, 1976, 1977, 1978, 1979, 1980, 1981, 1982, 1983, 1984, 1985, 1986)
Tuomo Tallbacka (1981, 1993)
Jouko Etula (1982, 1983, 1984, 1985, 1988, 1990)
Leo Haukkala (1983, 1984)
Jouni Peura (1983, 1984)
Vesa Liikala (1984, 1985, 1993, 1994, 1999)
Matti Iivarinen (1985, 1986, 1987, 1988, 1989, 1990, 1991, 1992, 1993, 1994)
Kari Myllyniemi (1988, 1989, 1992, 1993)
Veijo Turpela (1988, 1989, 1990, 1991, 1992, 1993, 1994, 1995, 1996)
Vesa Vainio (1989, 1990, 1992)
Tommi Murto (1997, 1998, 1999)
Aki Orava (2014)
Sami Mikkolanaho (2015)
Palkinnot ja huomionosoitukset > Miesten Liitto-Lehdistö-valinnat

Pekka Peltomäki (1973, 1974, 1975, 1976, 1977, 1978, 1979, 1980, 1981, 1982, 1983, 1984, 1985, 1986)
Kalevi Luoma (1973)
Kullervo Murto (1981)
Tuomo Tallbacka (1981, 1990)
Leo Haukkala (1982, 1983, 1984)
Pekka Harju (1982)
Jouko Etula (1983, 1985, 1986, 1987, 1988, 1989, 1991, 1992)
Jouni Peura (1984)
Vesa Vainio (1984, 1986, 1988, 1989, 1990, 1992)
Matti Iivarinen (1985, 1986, 1987, 1989, 1990, 1992)
Vesa Liikala (1985)
Ismo Mäkelä (1985, 1991)
Veijo Turpela (1988, 1989, 1990, 1992)
Kari Myllyniemi (1989, 1992)
Taavi Kivipelto (1990, 1991)
Ari Halla-aho (1992)
Kriketti

Alajärven Ankkurit on oman ilmoituksensa mukaan ensimmäinen ja toistaiseksi ainoa yleisseura Suomessa, jossa kriketti on otettu seurassa harjoitettavien lajien joukkoon.
Kirjallisuutta

Tolonen, Ilkka: 100 vuotta Alajärven, 50 vuotta Ankkurien urheilua.  Alajärvi:  Alajärven Ankkurit, 1994.  ISBN 952-90-5915-9
Aiheesta muualla

Wikimedia Commonsissa on kuvia tai muita tiedostoja aiheesta .
Alajärven Ankkurit ry:n verkkosivut
Pesäpallojaoston sivut
| n k Miesten pesäpallon Suomen mestarit |
| --- | --- |
Miehet:  1922: HPL  1923: HPL  1924: HPL  1925: LSK  1926: HPL  1927: HPL  1928: VPL  1929: Maila-Veikot  1930: Maila-Veikot  1931: Maila-Veikot  1932: Maila-Veikot  1933: RPL  1934: HPL  1935: KuVe  1936: HPK  1937: KuVe  1938: HPL  1939: HP  1940: KuVe  1941: ei pelattu  1942: Valtion lentokonetehdas  1943: HP  1944: ei pelattu  1945: Pallo-Veikot  1946: Pallo-Veikot  1947: HP  1948: HP  1949: Maila-Veikot  1950: Maila-Veikot  1951: Maila-Veikot  1952: Maila-Veikot  1953: Kiri  1954: HP  1955: HP  1956: Kiri  1957: Kiri  1958: Kiri  1959: Pallo-Toverit  1960: Veto  1961: IK  1962: IK  1963: Jymy  1964: Kiri  1965: Veto  1966: KPL  1967: KPL  1968: KPL  1969: KPL  1970: U-PV  1971: Lippo  1972: Lippo  1973: Puna-Mustat  1974: HP  1975: Maila-Jussit  1976: KPL  1977: Pallo-Veikot  1978: Pallo-Veikot  1979: Tahko  1980: Tahko  1981: Tahko  1982: Kiri  1983: Maila-Jussit  1984: Kiri  1985: Maila-Jussit  1986: Pallo-Veikot  1987: Maila-Jussit  1988: Ankkurit  1989: Ankkurit  1990: Jymy  1991: Pallo-Veikot  1992: Jymy  1993: Jymy  1994: Lippo  1995: Jymy  1996: Jymy  1997: Jymy  1998: Lippo  1999: KiPa  2000: KiPa  2001: Jymy  2002: Jymy  2003: Jymy  2004: Jymy  2005: KiPa  2006: Jymy  2007: Tahko  2008: PattU  2009: Jymy  2010: Veto  2011: Jymy  2012: Jymy  2013: Jymy  2014: Jymy  2015: Jymy  2016: Veto  2017: Veto  2018: JoMa  2019: JoMa  2020: Jymy  2021: MPP  2022: Veto  2023: Jymy
Kaikki alkoi puhelimesta

| Kaikki alkoi puhelimesta> Pillow Talk |
| --- | --- |

Ohjaaja:  Michael Gordon
Käsikirjoittaja:  Russell Rouse Maurice Richlin Stanley Shapiro Clarence Greene
Tuottaja:  Ross Hunter Martin Melcher
Säveltäjä:  Frank De Vol
Kuvaaja:  Arthur E. Arling
Leikkaaja:  Milton Carruth
Pääosat:  Doris Day Rock Hudson
Valmistustiedot
Valmistusmaa:  Yhdysvallat
Tuotantoyhtiö:  Universal International Pictures
Levittäjä:  Universal Studios Netflix
Ensi-ilta:  7. lokakuuta 1959
Kesto:  98 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kaikki alkoi puhelimesta (Pillow Talk) on Michael Gordonin ohjaama romanttinen komedia vuodelta 1959. Elokuvan pääosissa ovat Rock Hudson ja Doris Day sekä tärkeissä sivuosissa Tony Randall ja Thelma Ritter. Elokuva oli ensimmäinen Hudsonin ja Dayn tähdittämästä kolmesta romanttisesta komediasta.
Elokuva voitti parhaan alkuperäiskäsikirjoituksen Oscarin ja tuotti ehdokkuudet myös lavastuksestaan ja musiikistaan sekä Doris Dayn ja Thelma Ritterin roolitöistä. Elokuva valittiin vuonna 2009 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Juoni

Jan Morrow (Doris Day) on menestynyt newyorkilainen sisustussuunnittelija, joka joutuu jakamaan saman puhelinlinjan Bradin (Rock Hudson), Broadwaysäveltäjän ja playboyn kanssa. Tilanne hermostuttaa Jania todella koska Bradin lemmenpuhelujen takia hän ei saa hoidettua työpuhelujaan. Jan ja Brad ottavatkin useamman kerran puhelimen välityksellä yhteen.
Neuroottinen miljonääri Jonathan Forbes (Tony Randall), joka on korviaan myöten rakastunut Janiin ja on myös Bradin seuraavan Broadwayshown tuottaja, kertoo Bradille ylistäviä sanoja Janista. Brad yrittääkin houkutella puhelimen välityksellä Jania treffeille kanssaan mutta Jan ei ole kiinnostunut.
Yhtenä iltana Brad ja Jan sattuvat samaan ravintolaan seuralaisineen. Brad tajuaa Janin henkilöllisyyden ja ihastuu tähän. Brad valehtelee Janille olevansa Rex Stetson, karski mies Texasista ja Jan ja Brad alkavat tapailla toisiaan.
Ennen pitkää Bradin henkilöllisyys selviää Janille ja parille tulee ero. Lopulta Jan Bradin sinnikkään yrittämisen jälkeen antaa hänelle anteeksi ja he palaavat yhteen.
Vastaanotto

Elokuva on julkaistu Suomessa DVD:llä. DVD-oppaassa Ilkka Juuso pitää sitä ele­gan­tis­ti ikään­ty­neenä ja pi­kant­tina ko­me­dia, joka ansaitsi kä­si­kir­joi­tuk­ses­ta saamansa Os­ca­rin.
Aiheesta muualla

Kaikki alkoi puhelimesta Internet Movie Databasessa (englanniksi)
www.dorisday.net (Arkistoitu – Internet Archive)
Kaikki alkoi puhelimesta AllMoviessa. (englanniksi)
Rautavaaran helluntaiseurakunta

| Rautavaaran helluntaiseurakunta |
| --- | --- |

Suuntautuminen:  helluntaiherätys
Kirkkokunta:  Suomen Helluntaikirkko
Perustettu:  1959
Pääkirkko:  Savontie 4 73900 Rautavaara
Aiheesta muualla
Sivusto
Infobox OKNimi-testi OK: 
Rautavaaran helluntaiseurakunta on Rautavaaralla toimiva helluntaiseurakunta. Seurakunta on perustettu vuonna 1959. Seurakunnan toimitilat sijaitsevat Rautavaaran keskustassa Savontiellä osoitteessa Savontie 4. Seurakunta kuuluu Suomen Helluntaikirkko-nimiseen kirkkokuntaan.
Seurakunnan toimintaan kuuluvat sunnuntaisten jumalanpalvelusten lisäksi Raamatun opetus, perjantaisin nuorisokahvila Cafe Life, lähetystyö, maanantaisin, keskiviikkoisin ja perjantaisin kello 10-15 palveleva kirpputori, myyjäiset, leirit, pyhäkoulu, kaiken kansan ruokailut sekä kirjallisuus- ja musiikkimyynti tilaisuuksien yhteydessä.
Diakonia on vahvasti laajentunut viime vuosina. Ostokortteja jaetaan vuorokuukausin Rautavaaran evankelisluterilaisen  diakoniapalvelun kanssa. Seurakunta on mukana Hyvällä sydämellä- hankkeessa. Seurakunta järjestää myös lauluvierailuja hoito- ja hoivakodeissa. Niin ikään työharjoittelu ja terapityötoiminta sekä evankeliointipalvelut kuuluvat seurakunnan työmuotoihin
Historia

Helluntaiherätyksen ohella Rautavaaralla on pitkään vaikuttaneet useat eri herätyskristilliset suuntaukset. Helluntailainen Saimi Timonen oli yksi enismmäisistä Rautavaaralla vierailleista evankelistoista. Albin Roininen toi seurat 1930-luvulla Nurmesniemelle. Vuonna 1945 Rautavaaralle saapui puhujamatkalle saapui Viljam Kuosmanen ja Paavo Riekkinen, jonka seurauksena Rautavaaraalla järjestettiin kastetilaisuus. Rautavaaran helluntailaiset toimivat aluksi Kuopion helluntaiseurakunnan yhteydessä itsenäistyen paikallisseurakunnaksi tammikuussa 1959.
Sodan jälkeen useat helluntailaiset julistajat kiersivät Rautavaaralla. Tilaisuuksia järjestettiin kahviloissa, työväentalolla, kunnantalolla ja valistustalo Tapiolassa. 1950-luvulla sai alkunsa myös seurakunnan lapsityö. 1950-luvulla työn keskustana toimi myös Karmitsan talo ja vuosikymmenen aikaan uskoon tuli useita kymmeniä henkilöitä. Muutaman vuosikymmenen aikana seurakunnan jäsenmäärä kasvoi yli 100 henkeen ja työ laajentui viiden pitäjän alueelle.
Helluntaiseurakunta sai omat tilat vuonna 1965. Rukoushuonerakennusta laajennettiin ja peruskorjattiin jokaisella vuosikymmenellä. Vuonna 2007 seurakunta hankki uudet tilat vuonna 1990 valmistuneesta virastotalosta.
Lassi ja Leevi

Lassi ja Leevi -sarjakuvastrippi.
Lassi ja Leevi (engl. Calvin and Hobbes) on yhdysvaltalaisen Bill Wattersonin luoma, vuosina 1985–1995 ilmestynyt strippisarjakuva, jossa seurataan kuusivuotiaan Lassin ja hänen lelutiikerinsä Leevin seikkailuja. Lassin näkökulmasta Leevi on elävä tiikeri, muut pitävät sitä pehmoleluna. Watterson piirsi ja käsikirjoitti kaikki stripit. Enimmillään sarjakuvaa julkaistiin yli 2 400 lehdessä ympäri maailmaa, ja stripeistä koostettuja sarjakuvakirjoja on painettu maailmanlaajuisesti noin 30 miljoonaa kappaletta. Suomessa strippejä ovat julkaisseet sarjakuvasivullaan useat sanomalehdet, muun muassa "satakunnan kansa", Helsingin Sanomat ja Hufvudstadsbladet.
Ensimmäinen Lassi ja Leevi -strippi julkaistiin 18. marraskuuta 1985. Watterson piti sarjan ilmestymisen aikana kaksi pitkää taukoa: ensin toukokuusta 1991 helmikuuhun 1992, ja toisen kerran huhtikuusta joulukuuhun 1994. Monien kuukausien mittaiset tauot olivat vielä tuolloin ennenkuulumattomia päivittäistä sarjakuvaa tehtäessä. Yleensä sarjoja tehdään etukäteen valmiiksi enemmän, jotta piirtäjä saisi pitää lomaa. Viimeisen Lassi ja Leevi -sarjakuvan Watterson piirsi joulukuussa 1995 ja omistautui sen jälkeen ”muille taiteenaloille”. Yhteensä strippejä valmistui 3 160.
Lelutiikeri Hobbesin nimi tulee 1600-luvun brittiläiseltä filosofilta, Thomas Hobbesilta, jolla Wattersonin mukaan ”oli aika synkkä ihmiskuva”. Päähenkilön Calvinin nimi tulee puolestaan 1500-luvun teologilta Jean Calvinilta. Ilta-Sanomissa ja Kodin Kuvalehdessä sarjan hahmoista on käytetty myös nimiä Paavo ja Elvis.
Wattersonin mukaan Lassin ja Leevin syntyyn ja kehittymiseen vaikuttivat ennen kaikkea kolme sarjakuvaa: Charles M. Schulzin Tenavat, Walt Kellyn Pogo ja George Herrimanin Krazy Kat.
Watterson ei ole antanut lupaa Lassi ja Leevi -hahmojen kaupalliseen käyttöön lukuun ottamatta sarjakuva-albumeja. Siten Lassi ja Leevi -oheistuotteet, esimerkiksi T-paidat ja kahvimukit, rikkovat tekijänoikeutta.
Historia > Syntyvaiheet

Bill Watterson oli lukiosta lähtien piirtänyt työkseen lähinnä pilapiirroksia, mutta vapaa-ajallaan hän piirsi myös sarjakuvia ja yritti saada niitä myydyksi syndikaateille ja sitä kautta lehtiin. Wattersonin viides yritys oli In the Dog House, jonka hän lähetti syndikaateille maaliskuussa 1982. Siinä seikkaili parikymppinen Sam ja hänen ystävänsä Fester, jonka Watterson oli tuonut vanhasta Mewkis and Fester -sarjakuvastaan. Samin pikkuveli oli nimeltään Marvin, jolla oli täytetty tiikeri Hobbes, joka näyttäytyi ajoittain elävänä. Syndikaatit torjuivat tämänkin sarjakuvan Wattersonin edellisten tapaan, mutta United Features -syndikaatti piti sitä lupaavana, ja myös Wattersonin arvostamat piirtäjäkollegat pitivät siitä. Watterson otti neuvoista vaarin ja karsi ahtaaksi moititusta sarjakuvastaan kaiken ylimääräisen. Sarjakuvan uusi versio oli nimeltään Fernbusterville. United Featuresin sarjakuvajohtajan Sarah Gillespien mielestä yhä liian sekavan sarjakuvan tähdet olivat Marvin ja Hobbes, joten Watterson keskittyi heihin. Watterson huomasi nopeasti, että Marviniin ja Hobbesiin keskittyminen helpotti kirjoittamista, sillä hahmojen persoonallisuuden ansiosta Watterson saattoi sijoittaa heidät luontevasti mihin tahansa tilanteeseen. Watterson muutti Marvinin nimen Calviniksi vuonna 1983, sillä edellisenä vuonna oli alkanut ilmestyä Tom Armstrongin sarjakuva Marvin. Watterson kertoi vuonna 1987 nimien Calvin ja Hobbes olevan vitsikäs kunnianosoitus Kenyon Collegen valtio-opin yksikölle: Calvin sai nimensä 1500-luvun protestanttisesta teologista ja Hobbes 1600-luvun filosofista. Calvinilla oli alun perin silmät peittävä otsatukka, mutta Watterson poisti sen juuri ennen sarjakuvan julkaisua vuonna 1985.
Watterson sai United Features -syndikaatilta yhden kuukauden harjoittelusopimuksen vuonna 1983. Calvin and Hobbes ei saanut koeyleisöltä kuitenkaan riittävän hyvää palautetta, joten United ei julkaissut sitä. Wattersonille tarjottiin sen sijaan Robotman-nimisen leluhahmon sijoittamista sarjakuvaansa, mutta Watterson kieltäytyi. Vuonna 1984 Watterson lähetti sarjakuvansa Universal Press -syndikaatille. Syndikaatin editori Lee Salem ihastui sarjakuvaan ja Watterson allekirjoitti sopimuksen syndikaatin kanssa maaliskuussa 1985.
Hahmot > Lassi

Lassi (engl. Calvin) on 6-vuotias koululainen, joka pohdiskelee monenlaisia asioita. Lassin vauhdikas käytös hermostuttaa usein hänen vanhempiaan, joille riittääkin töitä Lassin kylpyyn, kouluun tai nukkumaan saamisessa. Lassi on utelias ja kyselee paljon. Toisinaan kysymyksissä ei ole mitään järkeä: ”Mitä jos ihmiset olisivat kannibaaleja? Olisivatko lapset silloin kuin broileria?” Joskus hän kysyy isältään järkeviäkin, mutta vastaukset saattavat olla omituisia. Lassi ei menesty koulussa, ja yksinkertaiset matematiikantehtävätkin tuottavat hänelle hankaluuksia, koska hän ei jaksa opiskella. Lassilla on vilkas mielikuvitus, niin vilkas, että hän saattaa kesken matematiikankokeenkin vaipua ajatuksiinsa. Hän on kuvitellut olevansa Ällistysmies, avaruusmies Spiff, dinosaurus ja etsivä Tracer Bullet.
Hahmot > Leevi

Leevi (engl. Hobbes) on tiikeri, joka usein käyttäytyy kuin ihminen – se kävelee kahdella jalalla ja puhuu. Leevin käytöksessä ja luonteessa on kuitenkin eläimellisetkin puolensa. Leevi ei missään nimessä haluaisi olla ihminen vaan se on ylpeä ollessaan tiikeri. Yksi sarjan arvoituksia on se, mikä Leevi on; Lassi näkee sen tiikerinä, joka puhuu, syö ja leikkii hänen kanssaan. Kaikki muut hahmot taas näkevät Leevin pehmoleluna. Watterson itse on sanonut Leevin olevan enemmän oikea tiikeri kuin lelu tai mielikuvitushahmo mutta on myös kertonut, ettei hän koe tehtäväkseen selvittää tätä asiaa lukijalle vaan antaa kaikkien muodostaa oman mielipiteensä ja lukea sarjakuvaa sen mukaan.
Leevin hahmon luonne sarjakuvassa on hyvin arvokas ja järkevä, ja Leevi joutuu siksi usein henkisesti kamppailemaan Lassin päätöntä innokkuutta ja kokeilunhalua vastaan.
Leevin mallina ja esikuvana toimi piirtäjän oma kissa nimeltä Sprite.
Hahmot > Lassin vanhemmat

Watterson ei antanut Lassin vanhemmille nimiä, koska he ovat tärkeitä vain Lassin vanhempina. Vain isä käy töissä, joten lastenkasvatus on jäänyt äidin harteille. Se ei olekaan ihan helppoa, sillä Lassi on hyvin eloisa poika.
Useimmiten Lassin vanhemmat esiintyvät stripeissä, kun Lassi on tehnyt jotakin pahaa, ja antavat siksi lukijalle varsin ärtyisän kuvan itsestään. Watterson itse tiedostaa tämän ja onkin paitsi pahoitellut tätä piirrettä, myös sarjoissaan näyttänyt vanhemmat hyväntuulisena heidän puuhastellessaan harrastustensa parissa, ennen kuin Lassi kirmaa paikalle.
Lassin äiti on persoonaltaan vähemmän värikäs kuin Lassin isä. Se johtunee siitä, että Lassin kasvatus on jäänyt äidin harteille ja siten hänestä nähdäänkin se huonompi puoli. Äiti on sarjassa tärkeä, tasapainottava hahmo Lassin isälle.
Lassin isä muistuttaa ulkonäöltään Wattersonia, mutta tekemisiltään hänen isäänsä. Hänellä on omalaatuisia ajatuksia ja hänen mielestään kärsimykset ja tylsyys kasvattavat luonnetta. Leirielämästä kertovat stripit perustuvat tosielämään: Wattersonin isän mielestä leirielämään kuului olennaisesti paleleminen, eksyksissä ja nälässä oleminen.
Hahmot > Susanna Pääkkönen

Lassin naapurissa asuva Susanna Pääkkönen (engl. Susie Derkins) on yksi niistä hänen harvoista luokkatovereistaan, jotka esiintyvät stripeissä säännöllisesti. He tulevat huonosti toimeen keskenään, ja Lassi heittelee häntä lumi- ja vesi-ilmapalloilla koulumatkoilla ja välitunneilla. Toisinaan Leevi kiusoittelee Lassia hänen ja Susannan väitetyllä ihastumisella, mikä saa Lassin aina suunniltaan raivosta. Leevi itse taas nauttii Susannan huomiosta.
Hahmot > Nipa

Nipa (engl. Moe) on ilkeä koulukiusaaja, joka pahoinpitelee Lassia ja vie hänen taskurahansa välitunneilla. Nipa on Lassin kanssa suunnilleen samanikäinen, mutta vaikuttaa huomattavasti vanhemmalta kokonsa, voimakkuutensa ja väkivaltaisen käytöksensä vuoksi.
Hahmot > Opettaja

Lassin opettaja lehtori Tyräkki (engl. Miss Wormwood) yrittää alituiseen pitää Lassin keskittyneenä tunneilla. Se on kuitenkin hankalaa, sillä tylsät aineet saavat mielikuvituksen valtaamaan Lassin ajatukset helposti. Opettajan englanninkielinen nimi Miss Wormwood on peräisin C. S. Lewisin kirjasta Paholaisen kirjeopisto.
Lassin koulusta on esitelty opettajan lisäksi myös rehtori (engl. Principal Spittle), jonka puhutteluun Lassi satunnaisesti joutuu.
Hahmot > Riitta

Riitta (engl. Rosalyn) on Lassin lapsenvahti. Toisinaan Lassin vanhemmat käyvät ulkona, ja silloin kutsutaan lapsenvahti katsomaan Lassin perään. Riitta esiintyy yleensä vain jatkosarjoissa. Lassi ei pidä Riitasta. Riitta on yksi niistä harvoista, jotka pystyvät herättämään Lassissa pelkoa.
Sarjakuvassa esiintyviä käsitteitä > Muodonmuutoskone

Hienosti sarjan henkeä ilmentää Lassin keksimä muodonmuutoskone. Tavallinen pahvilaatikko, joka kuusivuotiaan mielikuvituksella voi muuttaa hänet miksi tahansa. Kun Lassi esitteli ensi kerran koneen, muutti hän samassa sarjassa itsensä muun muassa tiikeriksi Leevin rinnalle. Myöhemmissä jaksoissa Lassi muutteli muodonmuutoskonetta tarpeen mukaan myös monistuskoneeksi ja aikakoneeksi. Lassi on tehnyt myös muunnelman muodonmuutoskoneesta, muodonmuutospistoolin.
Sarjakuvassa esiintyviä käsitteitä > Lassipallo

Peli, jota Lassi ja Leevi pelaavat. Lassi on usein todennut inhoavansa urheilua ja joukkuelajeja muun muassa lukuisten sääntöjen takia. Tästä syystä Lassin lempilajiksi onkin muodostunut hänen itse keksimänsä laji, Lassipallo. Pelin erikoisuus on ettei siinä ole valmiita sääntöjä, vaan niitä keksitään samalla kun peliä pelataan. Samoja sääntöjä ei myöskään koskaan käytetä kahdesti. Yleensä kaikki urheilulajit, joita Lassi ja Leevi harrastavat muuttuvat ennen pitkää Lassipalloksi. Leevin lisäksi myös lapsenvahti Riitta on ottanut osaa peliin sarjan loppupuolella, ja pärjäsikin oikein hyvin sisäistettyään pelin tärkeimmän ajatuksen, "pudottuaan viisauden lähteeseen".
Sarjakuvassa esiintyviä käsitteitä > HIT

HIT (Häipykää Inhottavat Tytöt) on Lassin ja Leevin puumajassa pitämä kerho, jonka tarkoitus on laatia sotasuunnitelmia tyttöjä (yleensä Susannaa) vastaan. Lassi on kerhon elinikäinen diktaattori ja Leevi ykköstiikeri. Päähineenä heillä on sanomalehdistä taitellut hatut.
Julkaisut

Kahdeksan juhlakirjaa
Albumit
Lassi ja Leevi, 1988
Hillittömän menon mestarit, 1989
Kerran kesäaikaan, 1990
Matkalla maineeseen, 1990
Lunta ja hirviöitä, 1991
Täydellä teholla, 1990
Hymyä huuleen, 1991
Tiikeri on irti, 1991
Tykkään sinusta, 1991
Täysosuma, 1992
Ikuiset ystävykset, 1992
Pilan päiten, 1992
Huipulla tuulee, 1993
Valon nopeudella, 1993
Hyviä yrityksiä, 1993
Ystävien kesken, 1994
Kosto elää, 1993
Täältä pesee, 1995
Viimeinen valssi, 1996
Neljä sunnuntaisarjaa
Minialbumit (sunnuntaisarjoja)
Voihan sunnuntai!, 1994
Kaikin keinoin, 1994
Kovaa ja korkealta, 1995
Ystävää kaivaten, 1995
Kissanpäiviä, 1996
Lassi ja Leevi sunnuntaisivut 1985–1995, 2002
Hirviö sängyn alla ja muita kertomuksia, 1991
Lassi ja Leevi (mainossarjakuva Semicin asiakkaille), 1991
Kaikki Lassi ja Leevi-stripit sisältyvät englanninkielisinä The Complete Calvin and Hobbes -julkaisussa.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto. (Arkistoitu – Internet Archive) (englanniksi)
Epävirallinen suomalainen sivusto. (Arkistoitu – Internet Archive)
Albumografia.
Bill Watterson, Comic Journal Interview. (Arkistoitu – Internet Archive) (englanniksi)
Cleveland.com: Bill Watterson, creator of beloved 'Calvin and Hobbes' comic strip looks back with no regrets. (englanniksi)
| --- | --- |
Auktoriteettitunnisteet: Kansalliset :  Saksa
David C. Jewitt

| David C>  Jewitt |
| --- | --- |
 David C. Jewitt vuonna 2012.
Henkilötiedot
Syntynyt: 1958 (ikä 66–67) Lontoo, Iso-Britannia
Koulutus ja ura
Tutkimusalue:  tähtitiede, planeettatiede
Palkinnot:  Shaw Prize (2012), Kavli Prize (2012)
David C. Jewitt (s. 1958) on englantilainen tähtitieteilijä ja tähtitieteen professori Kalifornian yliopistossa Los Angelesissa (UCLA). Hänet tunnetaan parhaiten ensimmäisen Pluton jälkeen löydetyn Kuiperin vyöhykkeen kappaleen Albionin löytäjänä. Hän on saanut Shaw Prize- ja Kavli Prize -palkinnot vuonna 2012 tunnustuksena työstä Kuiperin vyöhykkeen kappaleiden ja transneptunisten kohteiden parissa sekä aurinkokunnan muodostumista käsittelevistä tutkimuksista.
Nuoruus ja opiskelu

Jewitt syntyi Lontoossa vuonna 1958. Hänen isänsä oli töissä tehtaan liukuhihnalla ja hänen äitinsä oli töissä puhelinvaihteessa. He asuivat yhdessä hänen isoäitinsä kanssa ja viettivät vaatimatonta elämää. Hän kiinnostui jo nuorena tähdistä ja sanoo että hänellä on ollut hyvä onni, sillä hänen vanhempansa kannustivat häntä kaikessa, mistä hän oli kiinnostunut. Kotona kirjoja oli vähän, mutta puutetta paikkasi koulun kirjasto. Vähän toisella kymmenellä ollessaan hän tutustui koulussa fysiikkaan ja kiinnostui siitä heti.
Hän aloitti vuonna 1976 opiskelun University College Londonissa, jossa opiskeli fysiikkaa, matematiikkaa ja tähtitiedettä. Hän kertoi, että hänen opettajanaan oli professori Boyd, jolla oli innostava ja laaja-alainen opetustapa. Yliopistossa professori Mike Dworetsky kehotti häntä hakemaan California Institute of Technologyyn (Caltech). Hän ei ollut kuullut siitä aiemmin, mutta löysi tiedon että se liittyi Palomarin observatorioon ja Jet Propulsion Laboratoryyn, jotka hän tunsi, ja teki hakemuksen. Hän muutti Pasadenaan vuonna 1979.
Aiheesta muualla

Kuvia tai muita tiedostoja aiheesta David C. Jewitt Wikimedia Commonsissa
David Jewitt Homepage. Viitattu 21.12.2018 (englanniksi).
David Jewitt Curriculum Vitae. Viitattu 21.12.2018. (englanniksi)
Autobiography of David Jewitt The Shaw Prize. 17.9.2012. Arkistoitu 21.12.2018. Viitattu 21.12.2018. (englanniksi)
David Jewitt's research while affiliated with University of California, Los Angeles and other places ResearchGate. Viitattu 21.12.2018. (englanniksi)
David Jewitt The Planetary Society. Viitattu 21.12.2018. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Ranska  BnF data  Israel  Yhdysvallat  Tšekki  Alankomaat  Puola 
Tieteilijät:  Google Scholar  Scopus 
Muut:  IdRef
Juan Almeida Bosque

Juan Almeida
Juan Almeida Bosque (17. helmikuuta 1927–11. syyskuuta 2009) oli kuubalainen poliitikko ja vallankumouksen veteraani. Hän kuului kommunistisen puolueen ylimpään johtoon hoitaen uransa varrella useita tehtäviä hallinnossa ja asevoimissa.
Nuoruus

Juan Almeida syntyi Havannan köyhälistökaupunginosaan 17. helmikuuta 1927. Jo hyvin nuorena hän työskenteli rakennuksilla. Ihonväriltään mustana hän koki syrjintää, mutta pääsi lukemaan lakia yliopistoon, jossa tutustui Fidel Castroon.